ai4bharat/Pralekha huggingface dataset:
रक्षा मंत्रालय
पश्चिमी नौसेना कमान में अंतर्राष्ट्रीय योग दिवस मनाया गया
पश्चिमी नौसेना कमान  में अंतर्राष्ट्रीय योग दिवस मनाया गया, जिसमें सभी सेवारत रक्षा सुरक्षा कोर , सैन्य अभियंता सेवाएं , रक्षा नागरिक कर्मचारी और उनके परिवार के सदस्यों ने दिनांक 21 जून 2021 को 'योग को अपनाएं, घर पर रहें' विषय के साथ 7वें अंतर्राष्ट्रीय योग दिवस में उत्साहपूर्वक भाग लिया।
दक्षिण मुंबई में नौसेना समुदाय के लिए नेवी वाइव्स वेलफेयर एसोसिएशन  के तत्वावधान में एक ऑनलाइन योग सत्र आयोजित किया गया था, जिसका उद्देश्य सभी कर्मियों और उनके परिवार के सदस्यों को स्वास्थ्य की बेहतरी के लिए और विशेष रूप से इस कठिन समय में रोग प्रतिरोधी शक्ति को बढ़ाने के लिए नियमित आधार पर योग का अभ्यास करने के लिए प्रोत्साहित करना था। विभिन्न आसनों को डिजिटल प्लेटफार्मों के माध्यम से प्रदर्शित किया गया और उत्साही प्रतिभागियों द्वारा दोहराया गया।
इसके अतिरिक्त डब्ल्यूएनसी में सभी समुद्री इकाइयों ने भी सभी कोविड प्रोटोकॉल के उचित पालन के साथ, समुद्र और बंदरगाह दोनों में इकाई स्तर पर योग सत्र आयोजित कर योग दिवस मनाया। योग को औपचारिक रूप से नौसेना के शारीरिक फिटनेस शासन में आत्मसात कर लिया गया है और इसको समुद्र में तैनात नौसैनिकों के लिए जगह की कमी को देखते हुए बहुत फायदेमंद पाया गया।
श्रम और रोजगार मंत्रालय
ईपीएफओ ने पेंशनभोगियों के लिए जीवन प्रमाण पत्र जमा कराने की समय सीमा को 28 फरवरी 2021 तक बढ़ाया
इस कदम से ईपीएफओ के 35 लाख पेंशनभोगी लाभान्वित होंगे
 जमा करने की समय सीमा 28 फरवरी 2021 तक बढ़ा दी है और जिनका जीवन प्रमाण पत्र 28 फरवरी, 2021 तक किसी भी महीने में बाकी है। वर्तमान में एक पेंशनभोगी 30 नवंबर तक किसी भी समय जेपीपी जमा कर सकता है, जो जारी होने की तारीख से एक वर्ष की अवधि के लिए वैध होता है।
ऐसे सभी पेंशनभोगी 28 फरवरी, 2021 तक जीवन प्रमाण पत्र प्रस्तुत कर सकते हैं। जेपीपी जमा करने के लिए कई तरीके हैं जिनमें 3.65 लाख कॉमन सर्विस सेंटर , पेंशन संवितरण बैंकों की 1.36 लाख डाकघर शाखाएं, डाक विभाग के अंतर्गत 1.90 लाख डाकिया और ग्रामीण डाक सेवकों का पोस्टल नेटवर्क शामिल हैं जिसका लाभ पेंशनभोगियों द्वारा उठाया जा सकता है।
पेंशनभोगी निकटतम सीएससी  का पता लगाने के लिए लिंक का उपयोग कर सकते हैं और अपने घर या अन्य जगहों पर आराम से जेपीपी जमा करने के लिए डाकघरों में ऑनलाइन अनुरोध करने के लिए लिंक  पर जा सकते हैं।
केन्द्रीय श्रम एवं रोजगार मंत्री श्री संतोष गंगवार ने ईपीएफओ के प्रयासों की सराहना करते हुए कहा कि संगठन ने प्रक्रियाओं को सरल बनाने और डिजिटल इंडिया मुहिमा को तेज करने के साथ पेंशनभोगियों की मदद करने के लिए एक सराहनीय काम किया है और जीवन प्रमाण पत्र जमा करने की समय सीमा को बढ़ाकर 28 फरवरी 2021 कर दिया है। इस कदम से ईपीएफओ के 35 लाख पेंशनभोगी लाभान्वित होंगे।
इस विस्तारित अवधि के दौरान ऐसे 35 लाख पेंशनभोगियों की पेंशन बंद नहीं की जाएगी जो कि नवंबर, 2020 के दौरान जेपीपी जमा नहीं कर सके।
पृथ्वी विज्ञान मंत्रालय
कच्छ और इसके आसपास के इलाकों में केन्द्रित विक्षोभ पूर्व-पूर्वोत्तर की ओर बढ़ा
कच्छ और इसके आसपास के इलाकों में उत्पन्न विक्षोभ पिछले छह घंटे के दौरान पांच किलोमीटर प्रति घंटे की गति से पूर्व-पूर्वोत्तर की ओर बढ़ गया और आज यानी 30 सितम्बर, 2019 को प्रात: साढ़े पांच बजे कांडला  से लगभग 40 किलोमीटर दूर पूर्व-पूर्वोत्तर में 23.20एन अक्षांश और 70.50ई देशांतर के निकट केन्द्रित हो गया। अगले 24 घंटों के दौरान इसके एक विक्षोप के रूप में पूर्व-पूर्वोत्तर की ओर बढ़ने और फिर बाद में धीरे-धीरे कमजोर पड़ जाने की संभावना है।
 वर्षा
- आज यानी 30 सितम्बर, 2019 को गुजरात में और 1 अक्टूबर, 2019 को गुजरात क्षेत्र तथा इससे जुड़े राजस्थान के दक्षिण-पूर्व क्षेत्र में ज्यादातर स्थानों पर हल्की से सामान्य वर्षा और कुछ स्थानों पर तेज वर्षा तथा बहुत तेज वर्षा  होने की संभावना है।
- 2 अक्टूबर, 2019 से गुजरात और राजस्थान में वर्षा की तीव्रता कम हो जाने की संभावना है। उधर, 1 अक्टूबर, 2019 की शाम से मध्य प्रदेश के पश्चिमी क्षेत्र में वर्षा की तीव्रता बढ़ जाने की संभावना है। 1 अक्टूबर, 2019 को मध्य प्रदेश के पश्चिमी क्षेत्र में ज्यादातर स्थानों पर हल्की से सामान्य वर्षा और कुछ स्थानों पर तेज वर्षा तथा बहुत तेज वर्षा  होने की संभावना है।
 तेज हवाएं चलने की चेतावनी :
अगले 36 घंटों के दौरान गुजरात के उत्तरी क्षेत्र और समीपवर्ती राजस्थान के दक्षिणी क्षेत्र में तेज हवाएं पहले 30-40 किलोमीटर प्रति घंटे की गति से चलने और फिर इसके 50 किलोमीटर प्रति घंटे तक की तेज रफ्तार पकड़ने की संभावना है।
 समुद्री हालात :
अगले 12 घंटों के दौरान गुजरात तट और इसके निकटवर्ती अरब सागर के पूर्वोत्तर क्षेत्र में तूफानी मौसम रहने की संभावना है।
 मछुआरों को चेतावनी :
मछुआरों को अगले 12 घंटों के दौरान अरब सागर के पूर्वोत्तर क्षेत्र के साथ-साथ गुजरात के तटीय क्षेत्रों एवं इसके आसपास न जाने की सलाह दी गई है।
Prime Minister's Office
Press statement by Prime Minister during his visit to Rawanda
Your Excellency President
पॉल कगामे,
Distnguished delegates,
Members of the Media,
यह पहला अवसर है जब भारत का कोई प्रधानमंत्री Rwanda आया है। और मेरा सौभाग्य है कि मेरे मित्र राष्ट्रपति कगामे जी के निमंत्रण पर यह सुअवसर मुझे मिला है।
राष्ट्रपति जी के दोस्ताना शब्दों, और मेरे तथा मेरे delegation के गर्मजोशी भरे स्वागत और सम्मान के लिए मैं ह्रदय से आभार प्रकट करता हूँ। राष्ट्रपति जी स्वयं मेरा स्वागत करने airport आए। उनका यह special gesture पूरे भारत का सम्मान है। कल सुबह, Kigali जेनोसाइड मेमोरियल पर मैं श्रद्धाजंलि अर्पित करूंगा। 1994 के जेनोसाइड के बाद Rwanda ने जो शांति-प्रक्रिया अपनाई है, वह सच्चे अर्थों में सराहनीय और अनूठी है। President Kagame का कुशल नेतृत्व ही है जिनके प्रभावी और सक्षम शासन से Rwanda आज तेज गति से आर्थिक प्रगति कर रहा है।
Friends,
भारत और Rwanda के संबंध समय की कसौटी पर खरे उतरे हैं। हमारे लिए यह गर्व का विषय है कि Rwanda की आर्थिक विकास और राष्ट्रीय विकास यात्रा में भारत आपका विश्वस्त साझेदार रहा है। Rwanda की विकास यात्रा में हमारा योगदान आगे भी बना रहेगा। हम training, technology, infrastructure development और project assistance के क्षेत्रों में सहयोग करते रहे हैं। Finance, management, rural development और ICT जैसे क्षेत्रों में हम Rwanda के लिए अग्रणी भारतीय संस्थानों में training प्रदान करते हैं। Capacity building में इस योगदान को हम और बढ़ाना चाहेंगे। आज हमने Two hundred million dollars के lines of credit और training के विषय पर समझौते किये हैं। आज हमने नए क्षेत्रों जैसे लेदर और डेरी research सहित दोनों देशों के बीच सहयोग के विभिन्न क्षेत्रों पर भी चर्चा की है। इस संदर्भ में, मैं कल राष्ट्रपति जी के साथ रवेरू आदर्श गाँव की यात्रा के बारे में बहुत उत्सुक हूँ। भारत स्वयं एक कृषि प्रधान देश है, और हमारी अधिकांश जन-संख्या गावों में बसती है। और इसलिए, मैं ग्रामीण जीवन को सुधारने के लिए Rwanda के अनुभव से और राष्ट्रपति जी की पहलों से लाभान्वित होना चाहता हूँ। मेनीफेकचरिंग Sector, Hospitality और Tourism सहित हमने ऐसे बहुत से क्षेत्र प्रस्तावित किए हैं जहां भारत और Rwanda व्यापक विकासात्मक भागीदारी मजबूत कर सकते हैं। हम अपने व्यापारिक और निवेश संबंधों को और अधिक मजबूत करना चाहते हैं। और इसलिए, President कगामे और मैं कल दोनों देशों के प्रमुख business leaders से मिलेंगे और उनके सुझावों पर विचार करेंगे।
Friends,
मुझे यह बताते हुए प्रसन्नता है कि हम शीघ्र ही Rwanda में High Commission खोलने वाले है। इससे न सिर्फ़ हमारी सरकारों के बीच घनिष्ठ संवाद संभव होगा,साथ ही कोनसूलर, पासपोर्ट और वीज़ा तथा अन्य सुविधाएं भी सुलभ होंगी। हम दोनों देशों के बीच संबंधों को आने वाले समय में और अधिक उच्च स्तर पर ले जाने के लिए आशान्वित हैं।
मैं एक बार फिर राष्ट्रपति जी को अपना हार्दिक आभार देता हूँ। और सवा सौ करोड़ भारतीयों की ओर से रवांडा के लोंगों को भी शुभकामनाएं देता हूँ।
धन्यवाद।
भारतीय प्रतिस्पर्धा आयोग
सीसीआई ने जोमैटो द्वारा ग्रोफर्स इंडिया और हैंड्स ऑन ट्रेड्स प्राइवेट लिमिटेड दोनों में 9.3 प्रतिशत  हिस्सेदारी के अधिग्रहण से जुड़े प्रस्तावित संयोजन को स्वीकृति दी
भारतीय प्रतिस्पर्धा आयोग  ने जोमैटो लिमिटेड  द्वारा प्रत्येक लक्षित कंपनी में चुनिंदा अधिकारों के साथ ग्रोफर्स इंडिया प्राइवेट लिमिटेड  और हैंड्स ऑन ट्रेड्स प्राइवेट लिमिटेड  में लगभग 9.3 प्रतिशत हिस्सेदारी के अधिग्रहण के प्रस्तावित संयोजन को स्वीकृति दे दी है।
जोमैटो: जोमैटौ एक पब्लिक लिमिटेड कंपनी है। यह मुख्य रूप से खाद्य सेवा बाजार में परिचालन करती है और एक प्लेटफॉर्म उपलब्ध कराती है, जो ग्राहकों, रेस्टोरैंट पार्टनर और डिलीवरी पार्टनर को जोड़ती है, उनकी विविध आवश्यकताओं को पूरा करती है। जोमैटो की अनुषंगी, जोमैटो इंटरनेट प्राइवेट लिमिटेड हाइपरप्योर का भी संचालन करती है, जो मुख्य रूप से जोमैटो के रेस्टोरैंट पार्टनर्स को ताजा, उच्च गुणवत्ता वाली सामग्रियों  की आपूर्ति करती है।
ग्रोफर्स इंडिया – ग्रोफर्स इंडिया एक प्राइवेट लिमिटेड कंपनी है, जो भारत में एक ई-कॉमर्स मार्केटप्लेस का परिचालन करती है, विभिन्न उत्पादों  के थर्ड पार्टी विक्रेताओं और सामान के संभावित खरीदारों के बीच एक फैसिलिटेटर के रूप में डिजिटल और इलेक्ट्रॉनिक नेटवर्क पर एक सूचना प्रौद्योगिकी प्लेटफॉर्म उपलब्ध कराता है।
एचओटी – एचओटी एक प्राइवेट लिमिटेड कंपनी है, जो थर्ड पार्टी मर्चैंट्स के साथ बी2बी थोक व्यापार, खाद्य पदार्थों, किराना और थोक आधार पर बिक्री के उद्देश्य से अन्य सामान के अनुबंध विनिर्माण, और थर्ड पार्टी मर्चैंट्स को खाद्य उत्पादों और किराना सामानों के भंडारण सहित वेयरहाउसिंग सेवाएं उपलब्ध कराने के काम से जुड़ी हुई है।
ग्रोफर्स इंटरनेशनल प्रा. लिमिटेड  – ग्रोफर्स इंटरनेशनल एक इन्वेस्टमेंट होल्डिंग कंपनी है और ग्रोफर्स इंडिया व एचओटी की होल्डिंग कंपनी है।
सीसीआई का विस्तृत आदेश बाद में जारी होगा।
पर्यावरण, वन एवं जलवायु परिवर्तन मंत्रालय
कॉप-26 में, सभी महत्वपूर्ण लंबित मुद्दों को राष्ट्रीय प्राथमिकताओं और परिस्थितियों को ध्यान में रखते हुए पारस्परिक रूप से हल किया जाना चाहिए: श्री भूपेंद्र यादव
भारत ने जलवायु संबंधी कार्रवाइयों पर नेतृत्व का प्रदर्शन किया है: कार्यकारी उपाध्यक्ष- यूरोपियन ग्रीन डील, यूरोपीय संघ
केंद्रीय पर्यावरण मंत्री श्री भूपेंद्र यादव ने यूरोपियन ग्रीन डील, यूरोपीय संघ के कार्यकारी उपाध्यक्ष महामहिम श्री फ्रैंस टिमरमैंस के साथ नई दिल्ली में हुई द्विपक्षीय बैठक के दौरान जलवायु संबंधी मजबूत कार्रवाइयों की तत्काल जरूरत पर जोर देते हुए 2020 के बाद की अवधि के लिए दीर्घकालिक जलवायु वित्त की स्थापना की प्रक्रिया शुरू करने और विकसित देशों द्वारा प्रतिबद्ध 100 अरब डॉलर के लक्ष्य को पूरा करने की आवश्यकता को रेखांकित किया।
दोनों पक्षों ने कॉप 26  से संबंधित जलवायु मुद्दों, यूरोपीय संघ और भारतीय जलवायु नीतियों, यूरोपीय संघ तथा भारत के बीच द्विपक्षीय सहयोग जैसे अलग-अलग विषयों पर चर्चा की।
आगामी कॉप-26 पर पर्यावरण मंत्री ने कहा कि सीओपी 26 में, सभी महत्वपूर्ण लंबित मुद्दों जैसे अनुच्छेद छह, सामान्य समय सीमा, उन्नत पारदर्शिता ढांचा, आदि को राष्ट्रीय प्राथमिकताओं और परिस्थितियों को ध्यान में रखते हुए पारस्परिक रूप से हल किया जाना चाहिए।
दोनों पक्षों ने स्वीकार किया कि भारत और यूरोपीय संघ को संयुक्त राष्ट्र जलवायु परिवर्तन संरचना सम्मेलन  और पेरिस समझौते के पूर्ण और प्रभावी कार्यान्वयन को सक्षम करने के लिए कॉप-26 के सफल परिणाम प्राप्त करने के लिए मिलकर काम करना चाहिए।
श्री यादव ने प्रधानमंत्री श्री नरेन्द्र मोदी के दूरदर्शी नेतृत्व में हरित ऊर्जा की ओर बढ़ने के लिए भारत की महत्वाकांक्षी जलवायु कार्य योजनाओं पर भी प्रकाश डाला, जिसमें अक्षय ऊर्जा, ई-वाहनों सहित सतत परिवहन, ऊर्जा दक्षता, वन और जैव विविधता संरक्षण आदि प्राथमिकता वाले क्षेत्र शामिल हैं।
जलवायु संबंधी कार्रवाइयों पर भारत के नेतृत्व की सराहना करते हुए श्री टिमरमैंस ने कहा कि 2030 तक भारत के 450 गीगावाट नवीकरणीय ऊर्जा के महत्वाकांक्षी लक्ष्य की पूरी दुनिया सराहना कर रही है।
दोनों पक्ष, जलवायु और पर्यावरण पर द्विपक्षीय सहयोग को और मजबूत करने के अवसर तलाश सकते हैं, विशेष रूप से उन तरीकों और साधनों पर ध्यान दे सकते हैं जो कम कार्बन उत्सर्जन की राह को बढ़ावा देने में मदद करते हैं।
विद्युत मंत्रालय
ओडिशा में कोविड-19 देखभाल के लिए पावरग्रिड की पहल
भारत सरकार के विद्युत मंत्रालय के अंतर्गत ‘महारत्न ‘ कंपनी पावर ग्रिड कॉरपोरेशन ऑफ इंडिया लिमिटेड  ने पूरे देश में अपने कर्मचारियों और कामगारों को मदद पहुंचाने के लिए सक्रिय रूप से विभिन्न कदम उठाए हैं।
राउरकेला सब-स्टेशन, ओडिशा परियोजना परिसर, को 100 प्रतिशत कोविड-19 मुक्त बनाने के प्रयास में कोविड मामलों को और अधिक बढ़ने से रोकने के लिए सक्रिय कदम उठाए गए। सब-स्टेशन कर्मचारियों, कामगारों और उनके परिवारजनों के लिए राउरकेला सब-स्टेशन के पास के इलाकों में बड़े पैमान पर रैपिड एंटीजेन टेस्ट के लिए 19 मई, 2021 को शिविर का आयोजन किया गया।
अंगुल सब-स्टेशन पर भी टीकाकरण शिविर का आयोजन किया गया जिसमें कर्मचारियों, परिवार के सदस्यों, एएमसी फिटरों, चालकों आदि सहित 100 लोगों को टीके लगाए गए। इसी तरह के शिविर बारीपद, कानिहा तथा बोलनगिर सब-स्टेशनों पर भी लगाए गए।
संस्कृति मंत्रालय
श्री प्रह्लाद सिंह पटेल ने 6 राज्यों के 517 स्थानीय निकायों के लिए राष्ट्रीय स्मारक प्राधिकरण के एकीकृत एनओपीएस एकल खिड़की निस्तारण प्रणाली का शुभारंभ किया
केन्द्रीय संस्कृति एवं पर्यटन राज्यमंत्री  श्री प्रह्लाद सिंह पटेल ने आज नई दिल्ली में 6 राज्यों के 517 स्थानीय निकायों के लिए राष्ट्रीय स्मारक प्राधिकरण  की एकीकृत एनओसी ऑनलाइन आवेदन और निस्तारण प्रणाली का शुभारंभ किया। इस प्रक्रिया से एएसआई द्वारा संरक्षित स्मारकों के निषेध क्षेत्र में निर्माण संबंधी कार्यों के लिए एनओसी आवेदनों के ऑनलाइन निस्तारण में मदद मिलेगी।
इस अवसर पर संस्कृति मंत्री ने कहा कि शहरीकरण, विकास और जनसंख्या वृद्धि के कारण भूमि की कमी हुई है। इसमें केन्द्र द्वारा संरक्षित स्मारकों की भूमि भी शामिल है। इससे स्मारक का विकास प्रभावित होता है। इसके उचित नियमन तथा लोगों की जरूरतों व विकास कार्यों को ध्यान में रखने की जरूरत है। इसके अलावा इन स्मारकों को सुरक्षित व संरक्षित रखने की भी आवश्यकता है।
श्री पटेल ने कहा कि यह वेबसाइट आम लोगों की मदद करेगा और यह प्रधानमंत्री श्री नरेन्द्र मोदी के डिजिटल इंडिया और व्यापार में सुगमता के सपनों के अनुरूप है। कई मामलों में यह देखा गया है कि लोग कानून नहीं जानते हैं और उन्हें इसका नुकसान भुगतना पड़ता है। यह एनएमए का एक महत्वपूर्ण कदम है। इससे आम लोगों में जागरूकता को बढ़ावा मिलेगा।
श्री पटेल ने कहा कि एकीकृत ऑनलाइन आवेदन पोर्टल के माध्यम से आज से 6 नए राज्य शहरी, स्थानीय निकायों के साथ जुड़ जाएंगे। उन्होंने कहा कि अन्य राज्यों को भी इस प्रक्रिया से जल्द ही जोड़ा जाएगा।
राज्यों और शहरी स्थानीय निकायों का विस्तृत ब्यौरा निम्न है-
- मध्यप्रदेश 
- आंध्रप्रदेश 
- हरियाणा 
- पंजाब 
- झारखंड 
- तेलंगाना 
पहले इस प्रणाली से केवल दिल्ली के 5 शहरी स्थानीय निकाय और मुंबई का 1 शहरी स्थानीय निकाय जुड़े थे।
इस पोर्टल को भारतीय अंतरिक्ष अनुसंधान संगठन  के मोबाइल एप्प से एकीकृत किया गया है।
संस्कृति मंत्रालय के अंतर्गत राष्ट्रीय स्मारक प्राधिकरण की स्थापना प्राचीन स्मारक तथा पुरातत्व स्थल और अवशेष अधिनियम, 2010 के तहत की गई है।
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी कोविड टीकाकरण के तहत अब तक कुल 220.66 करोड़ टीके लगाए जा चुके हैं
बीते चौबीस घंटों में 397 टीके लगाए गए
भारत में सक्रिय मरीजों की संख्या 53,720 है
सक्रिय मामलों की दर 0.12 प्रतिशत है
स्वस्थ होने की वर्तमान दर 98.69 प्रतिशत है
बीते चौबीस घंटों में 6,628 लोग स्वस्थ हुए,अब तक स्वस्थ हुए कुल लोगों की संख्या 4,42,23,211 है
पिछले 24 घंटों में 10,753 नए मामले सामने आए
दैनिक सक्रिय मामलों की दर 6.78 प्रतिशत है
साप्ताहिक सक्रिय मामलों की दर 4.49 प्रतिशत है
अब तक 92.38 करोड़ जांच की जा चुकी हैं,बीते चौबीस घंटों में 1,58,625
जांच की गई
रक्षा मंत्रालय
भारतीय तटरक्षक 19 जून को दिल्ली में 12वीं आरईसीएएपी आईएससी क्षमता निर्माण कार्यशाला की सह-मेजबानी करेगा
भारतीय तटरक्षक  19-20 जून को दिल्ली में 12वीं आरईसीएएपी आईएससी क्षमता निर्माण कार्यशाला की सह-मेजबानी करेगा। यह कार्यशाला एशिया में जहाजों की समुद्री डकैती और सशस्त्र डकैतियों से निपटने के लिए क्षेत्रीय सहयोग अनुबंध के बारे में आयोजित की जा रही है।
आरईसीएएपी एशिया में समुद्री डकैती और सशस्त्र डकैती से निपटने के लिए विभिन्न सरकारों के बीच पहला क्षेत्रीय अनुबंध है। वर्तमान में इसके 20 सदस्य हैं। भारत ने जापान और सिंगापुर के साथ मिलकर आरईसीएएपी आईएससी की स्थापना और कामकाज के बारे में सक्रिय भूमिका निभाई है। केंद्र सरकार ने आरईसीएएपी के लिए भारतीय तट रक्षक बल को भारत में केंद्र बिंदु के रूप में नामित किया है। भारत ने नवम्बर, 2011 में गोवा में और दिसंबर, 2017 में नई दिल्ली में इस कार्यशाला का पहले भी आयोजन किया है।
आरईसीएएपी अनुबंध के तहत जानकारी साझा करना, क्षमता निर्माण और पारस्परिक कानूनी सहायता सहयोग के तीन स्तम्भ हैं। अनुबंधित दलों और समुद्रीय समुदाय के बीच सूचनाओं को एकत्र करने और प्रसारित करने के लिए सिंगापुर में एक सूचना साझा केंद्र  की स्थापना की गई है। क्षमता निर्माण कार्यशाला आईएससी द्वारा हर साल आयोजित की जाती है जिसकी अनुबंधित दलों में से कोई एक देश सह-मेजबानी करता है। इस कार्यशाला का मुख्य उद्देश्य एशिया में जहाजों के खिलाफ समुद्री डकैती और और सशस्त्र डकैती की नवीनतम स्थिति को साझा करना तथा इस बारे में एशियाई देशों की श्रेष्ठ प्रक्रियाओं को अपनाना है।
इस कार्यशाला का उद्देश्य समुद्री डकैती और और सशस्त्र डकैती से संबंधित विभिन्न मुद्दों जैसे अंतर्राष्ट्रीय कानून, अभियोजन प्रक्रिया, फोरेंसिक, उभरते खतरों के बारे में प्रतिभागियों की जानकारी को मजबूत बनाना है। इस कार्यशाला में 19 देशों के कुल 31 अंतर्राष्ट्रीय प्रतिनिधि भाग लेंगे। प्रमुख बंदरगाह, राज्य समुद्री बोर्ड, राज्य समुद्री पुलिस, महानिदेशक शिपिंग और इंडियन नेशनल शिप-ऑनर्स एसोसिएशन जैसे राष्ट्रीय हितधारकों के पदाधिकारी भी इस कार्यशाला में भाग लेंगे।
रक्षा मंत्रालय
वीरता पुरस्कारों पर ऑनलाइन क्विज प्रतियोगिता
जनता और युवाओं में राष्ट्र प्रेम और देशभक्ति की भावना पैदा करने के लिए वीरता पुरस्कारों  पर रक्षा मंत्रालय, MyGov.in के सहयोग से एक ऑनलाइन क्विज प्रतियोगिता का आयोजन कर रहा है। इसका आयोजन 01 जनवरी, 2018 से होगा। क्विज के प्रश्नों को वीरता पुरस्कारों और पुरस्कृत व्यक्तियों के संबंध में उपलब्ध सूचना के आधार पर तैयार किया जाएगा। इनका विवरण ऑनलाइन पोर्टल www.gallantryawards.gov.in पर उपलब्ध है, जिसे 15 अगस्त, 2017 को जारी किया गया था। क्विज की मुख्य विशेषताएं इस प्रकार हैं :-
- वीरता पुरस्कारों पर ऑनलाइन क्विज 01 से 10 जनवरी, 2018, यानी 10 दिन की अवधि के दौरान होगा। इसे https://quiz.mygov.in के जरिये आयोजित किया जाएगा।
- प्रतियोगिता हिन्दी और अंग्रेजी में होगी।
- प्रतियोगिता के दो वर्ग होंगे, यानी पहली प्रतियोगिता 18 वर्ष से कम आयु वालों के लिए और दूसरी 18 वर्ष और उससे अधिक आयु वालों के लिए होगी।
- हर वर्ग में पांच पुरस्कार होंगे यानी पहला, दूसरा, तीसरा और दो प्रोत्साहन पुरस्कार होंगे। दोनों वर्गों में नकद पुरस्कार के साथ ट्रॉफी भी प्रदान की जाएगी। इसका विवरण इस प्रकार है :-
प्रथम पुरस्कार 1,00,000/- रूपये
द्वितीय पुरस्कार 75,000/- रूपये
तृतीय पुरस्कार 50,000/- रूपये
प्रोत्साहन पुरस्कार  15,000/- रूपये प्रत्येक
क्विज के विजेताओं को गणतंत्र दिवस समारोह-2018 के दौरान सम्मानित किया जाएगा। दिल्ली के बाहर के विजेताओं के आने-जाने और ठहरने की व्यवस्था सरकार द्वारा की जाएगी। इन विजेताओं के लिए 25 जनवरी को आगमन से लेकर 29 जनवरी, 2018 को विदाई तक पांच दिनों की व्यवस्था की जाएगी। विजेताओं को आने-जाने के लिए राजधानी/शताब्दी एक्सप्रेस सहित गाड़ी के थ्री-एसी का टिकट दिया जाएगा या स्वयं टिकट लेने की स्थिति में टिकट की धनराशि विजेताओं को लौटा दी जाएगी। 18 वर्ष से कम आयु वाले वर्ग के विजेताओं के संबंध में उनके साथ आने वाले एक अभिभावक की व्यवस्था भी की जाएगी। इसी तरह महिला विजेताओं के संबंध में उनके साथ आने वाले एक व्यक्ति की व्यवस्था भी की जाएगी।
वीके/एकेपी/जीआरएस- 6142
(Visitor Counter : 795
प्रधानमंत्री कार्यालय
प्रधानमंत्री ने लक्ष्य सेन को राष्ट्रमंडल खेल 2022 में बैडमिंटन में स्वर्ण पदक जीतने पर बधाई दी
प्रधानमंत्री श्री नरेन्द्र मोदी ने लक्ष्य सेन को राष्ट्रमंडल खेल 2022, बर्मिंघम में बैडमिंटन में स्वर्ण पदक जीतने पर बधाई दी है।
प्रधानमंत्री ने एक ट्वीट में कहा:
‘@lakshya_sen की शानदार उपलब्धि से अत्यंत उत्साहित हूं। बैडमिंटन में स्वर्ण पदक जीतने पर उन्हें बधाई। उन्होंने पूरे राष्ट्रमंडल खेल के दौरान निरंतर शानदार प्रदर्शन किया है और फाइनल मैच के दौरान तो और भी अद्भुत दमखम दिखाया। वह भारत की शान हैं। उनके भावी प्रयासों के लिए उन्हें ढेर सारी शुभकामनाएं।’
वित्त मंत्रालय
दूसरे विशेष रिफंड पखवाड़े में 16 जून, 2018 तक 41548 करोड़ रुपये का कुल जीएसटी रिफंड किया गया, 6087 करोड़ रुपये के आईजीएसटी रिफंड को मंजूरी दी गई
30 अप्रैल, 2018 तक सभी लंबित जीएसटी रिफंड को निपटाने के लिए सरकार द्वारा जताई गई प्रतिबद्धता के अनुरूप केन्द्रीय अप्रत्यक्ष कर एवं सीमा शुल्क बोर्ड  ने दूसरे विशेष रिफंड पखवाड़े का सफलतापूर्वक समापन कर लिया है, जिसकी अवधि बढ़ाने के बाद 31 मई 2018 से लेकर 16 जून, 2018 तक तय की गई थी।
रिफंड पखवाड़े में 16 जून, 2018 तक 6087 करोड़ रुपये के आईजीएसटी रिफंड को मंजूरी दी गई है। दूसरे पखवाड़े के रोचक तथ्य ये हैं- लगभग 1,68,191 शिपिंग बिलों की प्रोसेसिंग की गई है,  लगभग 9293 निर्यातकों के आईजीएसटी रिफंड दावों को मंजूरी दी गई है। इनमें तकरीबन ऐसे 3500 नए निर्यातक भी शामिल हैं, जिनके रिफंड अटक गए थे।
इस अवधि के दौरान राज्यों के साथ-साथ सीबीआईसी के सभी क्षेत्रीय कार्यालयों ने एक बार फिर निर्यातकों को रिफंड राहत देने के लिए कड़ी मेहनत की।
16 जून, 2018 तक 21142 करोड़ रुपये , 9923 करोड़ रुपये  और 6997 करोड़ रुपये  यानी कुल मिलाकर 38,062 करोड़ रुपये को मंजूरी दी गई है। 16 जून, 2018 तक कुल जीएसटी रिफंड 41,548 करोड़ रुपये का किया गया है।
राष्ट्रपति सचिवालय
राष्ट्रपति ने नेशनल फेडरेशन ऑफ द ब्लाइंड के स्वर्ण जयंती समारोह में भाग लिया
राष्ट्रपति श्रीमती द्रौपदी मुर्मु ने आज नई दिल्ली में नेशनल फेडरेशन ऑफ द ब्लाइंड के स्वर्ण जयंती समारोह में भाग लिया और इस समारोह को संबोधित भी किया।
इस अवसर पर अपने संबोधन में राष्ट्रपति ने कहा कि दिव्यांगजनों को सम्मानजनक जीवन प्रदान करना पूरे समाज का दायित्व है। हमें यह सुनिश्चित करना होगा कि उन्हें उचित शिक्षा, रोजगार के अवसर, सुलभ सार्वजनिक स्थल और एक सुरक्षित एवं बेहतर जीवन मिले।
राष्ट्रपति ने दृष्टिबाधित दिव्यांगजनों से अपनी क्षमताओं पर विश्वास रखने की अपील की। उन्होंने कहा कि भारतीय संस्कृति में दिव्यांगता को कभी भी ज्ञान प्राप्त करने और उत्कृष्टता हासिल करने में बाधा नहीं माना गया है। उन्होंने ऋषि अष्टावक्र और महान कवि सूरदास का उदाहरण देते हुए कहा कि "दृष्टि से अधिक महत्वपूर्ण अंतर्दृष्टि है।"
राष्ट्रपति ने पिछले 50 वर्षों में दृष्टिबाधित दिव्यांगजनों के जीवन को बेहतर बनाने में महत्वपूर्ण भूमिका निभाने के लिए नेशनल फेडरेशन ऑफ द ब्लाइंड की सराहना की। उन्होंने कहा कि फेडरेशन ने दृष्टिबाधित दिव्यांगजनों के समक्ष आने वाली चुनौतियों के बारे में समाज में जागरूकता बढ़ाई है, जिससे समाज अधिक समावेशी बना है।
राष्ट्रपति ने कहा कि सरकार विभिन्न पहलों के माध्यम से दिव्यांगजनों के सशक्तिकरण के लिए निरंतर प्रयास कर रही है। उन्होंने विश्वास जताया कि नेशनल फेडरेशन ऑफ द ब्लाइंड दृष्टिबाधित दिव्यांगजनों के समग्र विकास और सशक्तिकरण के लक्ष्य को प्राप्त करने की दिशा में सरकार और समाज के साथ मिलकर अपना प्रयास जारी रखेगा।
राष्ट्रपति का संबोधन देखने के लिए कृपया यहां क्लिक करें -
संस्कृति मंत्रालय
राष्ट्रपति भवन के अमृत उद्यान में मेला मोमेंट्स के अंतर्गत त्योहारों और मेलों की प्रदर्शनी शुरू हुई
मेला मोमेंट्स के अंतर्गत त्योहारों और मेलों की प्रदर्शनी का उद्घाटन आज नई दिल्ली में राष्ट्रपति भवन के अमृत उद्यान में भारत के माननीय राष्ट्रपति के अतिरिक्त सचिव श्री राजेश गुप्ता और ललित कला अकादमी के अध्यक्ष प्रोफेसर वी नागदास द्वारा किया गया। उद्घाटन समारोह राष्ट्रपति भवन के निदेशक श्री मुकेश कुमार और के ललित कला अकादमी उप सचिव श्री रहस मोहंती, प्रतिभागियों और बड़ी संख्या में कला प्रेमियों की गरिमामय उपस्थिति में हुआ।
सभी पुरस्कार विजेताओं की लगभग 60 तस्वीरें और जूरी सदस्यों द्वारा खींची गई 22 सर्वश्रेष्ठ तस्वीरें प्रदर्शन के लिए रखी गई हैं। पुरस्कृत तस्वीरों का चयन जूरी के पैनल द्वारा किया गया जिसमें विभिन्न क्षेत्रों के प्रतिष्ठित फोटोग्राफर शामिल थे। जूरी ने मेला मोमेंट्स फोटोग्राफी प्रतियोगिता के तहत देश भर के आम लोगों द्वारा भेजी गई लगभग 11000 प्रविष्टियों में से चार श्रेणियों- मेला वाइब्स, चटोरी गली, मेला पोर्ट्रेट्स और मेला स्टॉल्स के तहत 60 तस्वीरों का चयन किया है।
मेला मोमेंट्स प्रदर्शनी का उद्घाटन करते हुए ललित कला अकादमी के अध्यक्ष प्रोफेसर वी नागदास ने भाग लेने वाले कलाकारों को बधाई दी और कहा "हम भविष्य में फोटोग्राफी और दृश्य कला को बढ़ावा देने के लिए और भी कई कार्यक्रम करेंगे।"
‘आजादी का अमृत महोत्सव’ के अंतर्गत संस्कृति मंत्रालय द्वारा इस मेला मोमेंट्स फोटोग्राफी प्रतियोगिता का आयोजन किया गया था। ललित कला अकादमी ने पूरे देश में एक नोडल संस्था के रूप में पूरी प्रतियोगिता का समन्वय किया। मासिक विजेताओं को इस प्रकार पुरस्कार मिलेंगे: प्रथम पुरस्कार - 10000/- रुपये, द्वितीय पुरस्कार - 7500/- रुपये, तृतीय पुरस्कार - 5000/-रुपये। छह महीने की अवधि के मासिक विजेताओं में से ग्रैंड फिनाले पुरस्कार की घोषणा जल्द ही की जाएगी जहां पहला पुरस्कार 100000/- रुपये, दूसरा पुरस्कार 75000/- रुपये और तीसरा पुरस्कार 50000/- रुपये दिया जाएगा।
प्रतियोगिता का उद्घाटन भारत की संस्कृति राज्य मंत्री मीनाक्षी लेखी द्वारा अक्टूबर 2022 में किया गया था। प्रतियोगिता 1 अक्टूबर 2022 से 31 मार्च 2023 तक छह महीने के लिए हुई। अकादमी ने लोगों को पुरानी यादों को ताजा करने और दिए गए विषय के अनुसार सर्वोत्तम तस्वीरें क्लिक करने के लिए अपने निकटतम पारंपरिक मेलों और त्योहारों में जाने के लिए प्रोत्साहित किया। अकादमी ने प्रतियोगिता को बढ़ावा देने और फोटोग्राफी पर जागरूकता पैदा करने के लिए इस अभियान के तहत पूरे भारत में विभिन्न फोटोटॉक, फोटो-वॉक, कार्यशालाएं और शिविर आयोजित किए। प्रतिभागियों ने मायगोव.इन और गूगल फॉर्म पोर्टल पर अपनी तस्वीरें जमा कीं।
प्रदर्शनी 19 अगस्त से 17 सितंबर, 2023 तक सुबह 10 बजे से शाम 5 बजे तक अमृत उद्यान के फूड कोर्ट में आम जनता के लिए खुली रहेगी । इस प्रदर्शनी कोंडेखने के लिए किसी विशेष प्रवेश पास की आवश्यकता नहीं है कोई भी आम जन राष्ट्रपति भवन के गेट नंबर 35 से प्रवेश कर प्रदर्शनी देख सकता है।